
     REPUBLIKA HRVATSKA
     TRGOVAČKI SUD U OSIJEKU
     



U  I M E   R E P U B L I K E   H R V A T S K E
R J E Š E N J E


Trgovački sud u Osijeku, po sucu Jadranki Herman, u stečajnom predmetu povodom prijedloga vjerovnika RH Ministarstvo financija Porezna uprava Područni ured Osijek, koga zastupa Županijsko državno odvjetništvo u Osijeku, za pokretanje stečajnog postupka nad dužnikom F1 AUTOMOBILI j.d.o.o. za trgovinu i usluge, Osijek, Vranska 50, MBS: 030172112, OIB: 24673461586, dana 11. listopada 2017. 


    r i j e š i o   j e


ODBACUJE  SE prijedlog vjerovnika RH Ministarstva financija Porezna upravaPodručni ured Osijek za otvaranje stečajnog postupka nad dužnikom F1 AUTOMOBILI j.d.o.o. za trgovinu i usluge, Osijek, Vranska 50, MBS: 030172112, OIB: 24673461586.


     Obrazloženje


Dana 20. srpnja 2017. zaprimljen je na ovome sudu zahtjev  FINE Regionalni centar Osijek  Podružnica Osijek, Klasa: 110-07/17-01/04 Ur. broj 04-06-17-3787  od 19. srpnja 2017.  godine, za provedbu skraćenog stečajnog postupka nad dužnikom F1 AUTOMOBILI j.d.o.o. za trgovinu i usluge, Osijek, Vranska 50, MBS: 030172112, OIB: 24673461586.

Dana 1. kolovoza 2017.  godine, sukladno članku 430. Stečajnog zakona (Narodne novine broj 71/15) Trgovački sud u sud u Osijeku,  pod poslovnim brojem St-1321/17-3, objavio je oglas  na mrežnoj stranici e-oglasna ploča sudova, kojim je pozvao osobe ovlaštene za zastupanje dužnika da u roku od 15 dana od dana objave oglasa podnesu  sudu  javnobilježnički  ovjerovljeni   popis imovine i obveza na propisanom obrascu, te vjerovnike da najkasnije u roku od 45 dana od objave oglasa predlože otvaranje stečajnog postupka i uplate predujam u iznosu od 10.000,00 kn za pokriće troškova tog postupka na žiro račun suda. 

Podneskom zaprimljenim, kod ovog suda dana 10. kolovoza 2017. godine, vjerovnik Republika Hrvatska Ministarstvo financija, Porezna uprava, Područni ured  Osijek,  zastupana po Županijskom državnom odvjetništvu u Osijeku podnijela je prijedlog za otvaranjem stečajnog postupka nad dužnikom F1 AUTOMOBILI j.d.o.o. za trgovinu i usluge, Osijek, Vranska 50, MBS: 030172112, OIB: 24673461586, uz koji prijedlog je dostavila dokaz o postojanju svoje tražbine i postojanju stečajnog razloga iz članka 6. stav 2. Stečajnog zakona: nesposobnosti za plaćanje.

	Rješenjem ovog suda St-1321/17-6 od 8. rujna 2017. godine obustavljen je skraćeni stečajni postupak nad dužnikom, te je određeno da će se postupak nad dužnikom nastaviti primjenom Općih odredaba Stečajnog zakona i predmetu je dodijeljen novi broj St-1448/17.

	Podneskom zaprimljenim kod ovog suda dana 14. rujna 2017. godine zakonski zastupnik dužnika predložio je obustavu stečajnog postupka nad dužnikom, te je uz isti podnesak dostavio potvrdu FINE o blokadi računa i novčanih sredstava dužnika od 14. rujna 2017. godine iz koje potvrde je razvidno da žiro račun dužnika nije blokiran, nepodmirene obveze na dan izdavanja potvrde iznose 0,00 kn.  

Kako  je uvidom u potvrdu FINE Regionalni centar Osijek od 14. rujna 2017. godine utvrđeno da žiro račun dužnika na dan 14. rujan 2017. godine nije blokiran, te kod dužnika nije ostvaren stečajni razlog predviđen člankom 5. Stečajnog zakona (Narodne novine 71/15) nesposobnost za plaćanje, to je prijedlog za otvaranje stečajnog postupka nad dužnikom valjalo odbaciti kao nedopušten. 


U Osijeku 11. listopad 2017. 

Zapisničar
Maja Kocijan
								STEČAJNI SUDAC
							   	   Jadranka Herman


UPUTA O PRAVNOM LIJEKU:
Protiv ovog rješenja može nezadovoljna stranka uložiti žalbu Visokom trgovačkom sudu Republike Hrvatske u Zagrebu u roku od 8 dana pismeno u 3 primjerka putem ovoga suda.

